Assembleas roman

Le assembleas roman o comitios roman esseva un gruppo de institutiones essential in le governamento del Roma Antique e, conjunctemente con le Senato roman, illos esseva le principal organos de representation politic del populus romanus (populo roman).

A differentia del cameras legislative moderne, iste corpores representative combinava poteres e functiones de ordine legislative, judicial e executive junctemente con le cargos que illos eligeva per medio de electiones: le magistraturas roman.

Ben que al initio —durante le monarchia roman— le Senato esseva un camera deliberative e non possedeva poteres legislative ni juridic, con le tempore —in le Republica roman— illo deveniva le centro del poter politic. Ben que non existeva un separation de poteres, le intricate equilibrio constitutional esseva notabilemente elaborate. Le assembleas o comitios possedeva poteres amplissime, incluse illo de facer leges retroactive (ex post facto).

Categoria:Monarchia roman
Categoria:Governamento del Roma antique